《同王太仆蔡祠部集永叔黄门馆中》
明代·胡应麟

十日平原燕未空，千秋河朔思偏雄。双携綵笔邀王粲，一抱朱弦和蔡邕。

太液轻阴回骤雨，甘泉残照挟飞虹。淋漓大白休辞醉，何限兰心玉署中。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。